ROMANIA                                                             


CONSILIUL JUDEŢEAN TIMIŞ

JUDEŢUL TIMIŞ                                                                          

MUNICIPIUL TIMIŞOARA                                        
CONTRACT DE ADMINISTRARE

NR....................../.................................

I. PĂRŢILE CONTRACTANTE

MUNICIPIUL TIMISOARA, cu sediul in Timisoara, Bd.C.D.Loga nr.1, cod fiscal RO 14756536, tel 0256/408300, fax 0256/204177, reprezentata prin Nicolae Robu – Primar, în calitate de PROPRIETAR, 
şi

CONSILIUL JUDETEAN TIMIS cu sediul în Timişoara, Bv. Revoluţiei  din 1989 nr.17, cod fiscal………...reprezentat prin Presedinte Titu Bojin. în calitate de ADMINISTRATOR,
II.  BAZA LEGALA
 2.1. Baza legală încheierii prezentului contract este:

a) Legea 215/2001 privind administratia publica locala cu modificarile si completarile ulterioare;

b) Articolele 867, 868, 869, si 870 Cod Civil;

c) Hotărârea Consiliului Local al Mun.Timisoara nr.264/04.12.2012 privind transmiterea din administrarea Consiliului Local al Municipiului Timisoara in administrarea Consiliului Judetean Timis a imobilului – cladire scoala S+P+2E, sala de sport P si teren aferent situat in Timisoara, str. Liviu Rebreanu nr.35, inscrisa in CF nr.413116 Timisoara, provenit din CF nr.124065 cu nr. top 13491/4; 13491/5; 13491/6; 13491/7; 13491/14; 13491/15; 13491/16; 13491/17; 13491/18; 13491/19;  
III. OBIECTUL CONTRACTULUI

3.1. Obiectul prezentului contract  este darea in administrare gratuita a imobilului cu destinaţie de şcoală,  situat  în Timişoara,  str. Liviu Rebreanu nr. 35, înscrisă  în CF nr. 413116 Timişoara, provenit din CF. nr.124065 cu nr. top. 13491/4; 13491/5; 13491/6; 13491/7; 13491/14; 13491/15; 13491/16; 13491/17; 13491/18; 13491/19,  proprietatea publică a municipiului Timişoara, compus din:

- cladire scoala S partial + P + 2E, cu suprafata utila desfasurata 1960,72 mp;
- sala de sport P cu suprafata utila de 137,54 mp;
- teren construit si neconstruit in suprafata de 7.956 mp.
IV. DESTINATIA BUNURILOR DATE IN ADMINISTRARE

4.1. Bunul prevăzut la punctul 3.1 este dat în administrare în vederea desfăşurării activităţii Centrului  de Resurse şi Asistenţă Educaţională "Speranţa”, a cărei finanţare se asigură din sumele defalcate din unele venituri ale bugetului de stat prin bugetul  local al Consiliului Judeţean. 
V. DURATA CONTRACTULUI

5.1. Prezentul contract se încheie pentru o perioadă de 3 ani începând cu data semnării acestuia de către ambele părţi.
VI. DREPTURILE SI OBLIGAŢIILE PĂRŢILOR

6.1. Drepturile si obligatiile administratorului:
a) Dreptul de folosinta gratuita, in baza caruia administratorul poate exercita folosinta imobilului in limita cerintelor impuse de functionarea Centrului de Resurse si Asistenta Educationala „Speranta” si numai pentru activitati specifice acestui centru;

b) Să folosească  bunul  primit in administrare potrivit destinaţiei  prevăzută la punctul 4.1;
c) Să execute la timp şi în bune condiţii, pe cheltuiala sa, toate lucrările de reparaţii locative şi reparaţii curente, inclusiv pentru degradările produse din culpa sa;
d) Să nu depoziteze mărfuri toxice sau inflamabile şi să ia toate măsurile necesare pentru exploatarea în siguranţă a spaţiilor date în administrare;
e) Să-l anunţe pe proprietar de acţiunea intentată de un terţ care priveşte proprietatea sau posesia spaţiului dat în administrare;
f)  Să nu efectueze amenajări sau modificări ale spaţiului, lucrari de investitii, reabilitare, modernizare, precum si orice alte lucrari indiferent de natura acestora fara acordul scris si prealabil al Consiliului Local al municipiului Timisoara;

g) Să permită inspecţiile reprezentanţilor proprietarului  pentru verificarea imobilului dat în administrare;
h) Să suporte toate costurile legate de igienizarea imobilului (dezinfecţie, dezinsecţie, deratizare şi orice alte cheltuieli colaterale), precum şi cele de natură a conserva imobilul (zugrăveli, tencuieli, reparaţii instalaţii sanitare, termice, electrice şi de orice altă natură);
i) Să răspundă pentru degradarea bunului în timpul folosinţei sale, inclusiv cea cauzată de incendiu, dacă nu dovedeşte că a survenit fortuit;
j) Să asigure paza imobilului, pe cheltuiala proprie;
k) Să obţină toate avizele prevăzute de lege şi normele în vigoare, pentru desfăşurarea în bune condiţii a activităţii proprii;
l) Să incheie contracte cu furnizorii precum si sa achite cheltuielile ce-i revin pentru consumul propriu de utilităţi: apa, canal, energie electrica, gaz, telefon, evacuarea deşeurilor menajere, întreţinerea curăţeniei, paza, cheltuieli colaterale, etc.;
m) Să întreţină permanent spaţiile exterioare;
6.2. Drepturile si obligatiile proprietarului
a) Dreptul de a aproba sau aviza lucrarile de reparatii, investitii, modernizari, precum si orice alte lucrari de aceasta natura necesare imobilului pe care urmeaza sa le execute administratorul cladirii;

b) Contravaloarea lucrarilor executate asupra imobilului, indiferent de natura acestuia, raman in proprietatea Municipiului Timisoara, fiind integrate in valoarea bunului imobil si nu pot fi revendicate de administrator, indiferent de natura lucrarilor executate;

c) Să predea administratorului bunul prevăzut la punctul 3.1 pe bază de proces verbal de predare primire;
d) Să asigure buna folosire a căilor de acces;
e) Să asigure folosinţa spaţiului pe toată durata contractului;
f) Să nu împiedice activităţile şcolare şi extraşcolare desfăşurate de locatar;
g) Să controleze modul cum este folosit şi întreţinut de către administrator imobilul  şi să ia măsurile ce se impun în vederea unei mai bune întreţineri şi folosiri judicioase, potrivit destinaţiei.  
VII. INCETAREA CONTRACTULUI  DE ADMINISTRARE
7.1. Încetarea prezentului contract poate avea loc în următoarele cazuri :
       a)  la împlinirea termenului pentru care a fost încheiat;
       b) înainte de expirarea termenului, prin acordul comun al celor doua părţi, la initiativa uneia dintre acestea;                                                                                                           
       c) odată  cu încetarea  dreptului de proprietate publică sau prin actul de revocare emis, în condiţiile legii, dacă interesul  public o impune, de organul care la constituit, potrivit art. 869 din Codul civil.
VIII. CLAUZE PRIVIND REZILIEREA CONTRACTULUI
8.1. Contractul de administrare se reziliaza, in conformitate cu prevederile legale in vigoare, in una din urmatoarele situatii:

a) Administratorul schimba destinaţia imobilului primit in administrare fără aprobarea Consiliului Local al Municipiului Timişoara;
b) Administratorul nu  execita obligatiile stabilite in sarcina sa prevazute la art.6.1.

d) Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul desfiintat de plin drept, fara somatie, punere in intarziere sau interventia instantei de judecata conform pactului comisoriu de gradul IV si de a pretinde plata de daune – interese. 
IX. FORŢA MAJORĂ

9.1 Nici una dintre părţile contractante nu răspunde de neexecutarea în termen sau/şi de

executarea în mod necorespunzător total sau/şi parţial a oricărei obligaţii care îi revine, în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege.

9.2 Partea care invocă forţa majoră este obligată să notifice în scris celeilalte părţi în termen de 3 zile producerea evenimentului şi să ia toate măsurile posibile în vederea limitării consecinţelor lui.

9.3 Dacă în termen de 3 zile de la producere evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune-interese.
X. MODIFICAREA CONTRACTULUI

10.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai după o prealabilă notificare scrisă, cu acordul ambelor părţi, prin act adiţional.

10.2 Prezentul contract va fi adaptat corespunzător reglementărilor legale ulterioare încheierii acestuia, care îi sunt aplicabile.
XI. LITIGII
11.1. Partile prezentului contract vor face toate eforturile pentru a rezolva pe cale amiabila, prin tratative directe, orice neînţelegere sau dispută care se poate ivi între ei în cadrul sau în legătura cu îndeplinirea contractului.

11.2. Dacă după 15 de zile de la începerea acestor tratative partile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.
XII. DISPOZIŢII FINALE

12.1 Prezentul contract a fost încheiat in 4 exemplare , asigurându-se cate două  pentru fiecare parte contractanta.
                        PROPRIETAR,                                                            ADMINISTRATOR,
             MUNICIPIUL TIMISOARA,


 CONSILIUL JUDETEAN TIMIS,
                      P R I M A R,                                                             PRESEDINTE,
                  NICOLAE ROBU           
TITU BOJIN

        VICEPRIMAR,
                   DAN DIACONU
              SERVICIUL JURIDIC,
         DIRECTIA  PATRIMONIU,
                 MARTIN STAIA

BIROUL LICITATII CONTRACTE S.A.D.,
                        CONSILIER,
    DANIELA BEATRICE CHINDRIS

